चूँकि महिला मूलतः किसी अन्य प्रदेश एवं शहर से वास्ता रखती है, इस नाते पुलिस ने सघनता से खोजबीन शुरू की। देर रात हॉस्टल तलाशा, दफ़्तर में पूछताछ की। इस पुलिस पूछताछ में जब डेस्क प्रभारी ने अपने स्तर पर जांच में मदद की, तब और चौंकाने वाली जानकारी निकल कर आई। संस्था के ही एक वरिष्ठ पत्रकार भी घर नहीं पहुंचे थे। उनकी पत्नी को जब डेस्क प्रभारी ने फ़ोन मिलाया तो जानकारी मिली की साहब किसी रिपोर्टिंग पर डेम तरफ हैं, सुबह आयेंगे। बताये गए डेम पर स्थित गेस्ट हाउस पर खोज-पड़ताल की गयी तो वहां गुमशुदा महिला, वरिष्ठ पत्रकार तो मिले ही साथ ही संस्करण के पुल आउट की एक रिपोर्टर और डेस्क का ही एक पुरुष कॉपी-एडिटर भी मिले।